Cancrin

Cancrin, varem Krebs ja Cancrinus, Venemaal tuntud kui Kankrin (vene keeles "Канкрин") oli Hessenist Treysast pärit literaadi- ja aadlisuguvõsa. 
Ajalugu.
Päritolu ja varasem ajalugu.
Suguvõsa kohta on esimesi teateid 1535. aastast, mil Hessenis Treysas on mainitud Cuntz Krebsi; 1560. aastal oli ta linna bürgermeister. Treysa linnaga jäid tema järeltulijad seotuks mitme põlvkonna vältel. Cuntzi pojapojapoeg Eckhart hakkas alates 1619. aastast kasutama ladinapärast perekonnanime Cancrinus. Tema järeltulijad oli Lippes ja Hessenis ametis vaimulikena. 1786. aasta 26. augustil tõstis Püha Rooma keiser Franz II vennad Franz Ludwigi (1738−1816) ja Johann Philippi (1741−1789) aadliseisusse ja nad said perekonnanimeks von Cancrin. Vendadest vanem rajas Venemaa, noorem Badeni liini.
Suguvõsa nimest.
Suguvõsa nimi tuleneb algsest perekonnanimest Krebs (saksa 'vähk'), mis tõlgiti ladina keelde (ladina "cancer" – vähk). Algsest nimevariandist Cancerinus sai aja jooksul Cancrinus. Hiljem lühenes nimi veelgi ja Cancrinusest sai Cancrin. Nime omapärane kõla on eriti Venemaal andnud alust legendile, nagu pärineks suguvõsa liikmed juutidest. Ka suguvõsa vapil on kujutatud vähki.
Cancrinid rüütelkonna matriklis.
Krahv Georg Ludwig Daniel von Cancrin (1774−1845) võeti 1830. aasta 15. veebruaril (vkj) Eestimaa ja sama aasta 27. juulil (vkj) Liivimaa rüütelkonna matriklisse. Kuramaal immatrikuleeriti ta 8. aprillil (vkj) 1833. 
Sugupuu.
Krebs.
Cuntz Krebs (suri pärast 1560), Treysa bürgermeister; abiellus NN-iga (maeti 1574)
A1. Ruel (Roland) (1532−1583), Treysa bürger; abiellus 1547 NN-iga (suri enne 1567)
B1. Matthes, Treysa bürger; abiellus 1) NN-iga, 2) Anna Echart gen. Sattleriga (suri 1618)
C1. Eckhart (1600−enne 1659), Blombergi ladinakooli (kuni 1632) ja Horni (1646−1655) rektor; abiellus Elisabeth NN-iga (suri 1660). Tema järeltulijad kandsid perekonnanime Cancrinus.
Cancrinus.
Eckhart Cancrinus (1600−enne 1659), Blombergi ladinakooli (kuni 1632) ja Horni (1646−1655) rektor; abiellus Elisabeth NN-iga (suri 1660)
A1. Christian (1625/1632−pärast 1659), Zimmersrode pastor (1659); abiellus 1659 Barbara Pauliga (suri 1698)
B1. Paul Daniel (1662−maeti 1734), teoloogiakandidaat, St. Goarshauseni (1697−1709) jaa Dörnhageni (1719) pastor; abiellus enne 1701 Catharina Elisabeth NN-iga (suri pärast 1721)
C1. Johann Heinrich (1710–1768), Bieberi mäetööstur; abiellus Anna Catharina Freseniusega (1713−1785)
D1. Georg Daniel (1735−1775)
D2. Franz Ludwig von Cancrin (1738–1816), Püha Rooma keisririigi aadlik (1786), tõeline riiginõunik (1801), Staraja Russa soolakaevanduse direktor (1799−1812); abiellus 1773 Maria Louisa Philippine Kroeberiga (1747−1818). Temas põlvnes suguvõsa Venemaa liin.
D3. Clara Margaretha (1739−1814); abiellus 1750 Johann Andreas Benigus Bergsträsseriga (1732−1812)
D4. Johann Philipp von Cancrin (1741−1789), Püha Rooma keisririigi aadlik (1786), Baden-Durlachi kammernõunik; abiellus 1768 Anna Carolina Pauliga. Temast põlvnes suguvõsa Badeni liin.
D5. Johann Friedrich (1744−1745)
D6. Johann Heinrich Friedrich (1746−1782)
D7. Johann Hektor (1749−1752)
D8. Johann Ludwig (1751−?)
D9. Friedrich Ludwig (1755−?)
Venemaa liin.
Franz Ludwig von Cancrin (1738–1816), Püha Rooma keisririigi aadlik (1786), tõeline riiginõunik (1801), Staraja Russa soolakaevanduse direktor (1799−1812); abiellus 1773 Maria Louisa Philippine Kroeberiga (1747−1818)
A1. Krahv Georg Ludwig Daniel (1774–1845), Venemaa keisririigi krahv (1829), Raikküla (1833−1843), Vana-Prangli, Reola, Maaritsa, Kõnnu ja Kergu mõisnik, Baldone ja Praviņi rendivaldaja, tõeline riiginõunik (1811), jalaväekindral (1828), Sõja- (1820) ja Riiginõukogu (1821) liige, senaator (1823), Venemaa keisririigi rahandusminister (1823−1844), tema järgi on nimetatud feldšpatoidide hulka kuuluv mineraal kankriniit; abiellus 1816 Jekaterina Zahharovna Muravjovaga (1795−1849)
B1. Krahv Valerian Michael (1820−1861), Vana-Prangli, Reola, Maaritsa ja Ülenurme mõisnik, kindralmajor "svita" (1856), tiibadjutant (1841), Kinburgi tragunipolgu komandör (1851), proviandidepartemangu direktor (1858); abiellus 1853 paruness Olga Stael von Holsteiniga (1837−1892)
C1. Krahv Aleksandr, Reola mõisnik
C2. Krahvinna Aleksandra (1856−1934); abiellus 1) krahv Matvei Ivanovitš Tolstoiga (1850−1875), 2) Philip James Stanhope´iga (hiljem 1. Weardale´i parun) (1847−1923)
C3. Krahv Nikolai (1857−1908), Reola mõisnik
C4. Krahvinna Sofja (1859−1861)
B2. Krahvinna Zenaida (1821−1885), Raikküla, Kõnnu ja Kergu mõisaproua; abiellus 1844 krahv Alexander Friedrich Michael Leberecht Nikolaus Arthur Keyserlingiga (1815−1891)
B3. Krahv Alexander Franz Fabian (1822−1891), porutšik, Aleksandrovski maakonna aadlimarssal [1856−1859]; abiellus Jelena Dmitrijevna Bašmakovaga (1829−1899)
C1. Krahvinna Jekaterina (1848−?)
C2. Krahv Georgi (1851−1897), staabikapten, riiginõunik; abiellus Julia Samuilovna Greighiga (1856−1893)
D1. Krahv Dmitri
D2. Krahv Aleksandr (1878−1908), mitšman (1899); abiellis Jelena-Jevgenia Vassiljevna Greighiga (1871−?)
C3. Krahvinna Aleksandra (1854−1899), õuepreili; abiellus Aleksei Aleksejevitš Paškoviga (1849−1903)
C4. Krahvinna Jelena (1856−1903); abiellus vürst Aleksandr Lvovitš Gagariniga (suri 1911)
C5. Krahvinna Olga (1858−1871)
C6. Krahvinna Maria (1860−1887); abiellus krahv Ivan Viktorovitš Cancriniga (1857−pärast 1917)
C7. Krahvinna Dmitri (1866−1900), kornet, Vjatka kuberneri kantseleiülema abi; abiellus Jelizaveta Arkadjevna Satinaga
D1. Krahvinna Natalja
B4. Krahvinna Elise (1824−1883); abiellus 1843 krahv Joseph de Lambert´iga (1809−1879)
B5. Krahv Viktor Paul Alexander (1825−1882), polkovnik, Aleksandrovski maakonna aadlimarssal (1859−1861); abiellus 1855 krahvinna Jelizaveta Ivanovna Simonitšiga (1822/3−1892)
C1. Krahvinna Nina (1855−?); abiellus 1873 krahv Konstantin Petrovitš Kleinmicheliga (1840−1912)
C2. Krahv Ivan (1857−pärast 1917), kornet (1880), tõeline riiginõunik (1899), tallmeister (1911), Bessaraabia kuberner (1908−1912), senaator (1913), Aleksandrovski maakonna aadlimarssal (1886−1905), rahukohtunik (1888); abiellus 1) krahvinna Maria Aleksandrovna Cancriniga (1860−1887), 2) Vera Petrovna Strukovaga (1864−1920)
D1. [1. abi.] Krahv Kirill (1883−hukkus Mukdeni lahingus 1905)
D2. [1. abi.] Krahv Vladimir (1886−1962), kolleegiuminõunik, elukutseline tennisist
D3. [1. abi.] Krahv Viktor (lasti bolševike poolt maha 1917)
E1. Krahv Aleksei (1903−1976), võttis nimeks Fjodor Fjodorovitš Kudrjavtsev (1918), Nõukogude Liidu alampolkovnik
D4. [1. abi.] Krahvinna Nina (1887−1956); abiellus 1907 vabahärra Konstantin von Roseniga (1883−?)
D5. [2. abi.] Krahv Ivan (1891−1961), sõjaväevanem (1920), emigreerus Jugoslaaviasse (1920), elas USA-s (1949); abiellus 1) NN-iga (suri 1920), 2) 1920 Vera N. Mihhailovaga (1889−1964)
D6. [2. abi.] Krahvinna Jelizaveta (1896−1910)
C3. Krahv Georgi
B6. Krahv Julius Oskar (1831−enne 1873), Arkna mõisnik, staabirittmeister; abiellus Olga Jakovlevna Mihhailovskajaga (suri 1917)
C1. Krahv Konstantin (1862−1902), Arkna mõisnik; abiellus Olga Konstantinovna Mihhailovskajaga (u 1867−1947)
D1. Krahv Vladimir
D2. Krahvinna Irina (1890−1941), emigreerus, elas Itaalias
D3. Krahvinna Marina (1899−1972), emigreerus, elas Itaalias
C2. Krahvinna Jelena, Arkna mõisaproua